500.900

Lescha davart ils servetschs psichiatrics dal Grischun

dals 23-10-2012 (versiun dals 01-01-2025)

Il cussegl grond dal chantun Grischun1),

sa basond sin l'art. 87 da la constituziun chantunala2)

suenter avair gì invista da la missiva da la regenza dals 3 da fanadur 20123),

concluda:

1. Disposiziuns generalas

Object

Art.  1 1 Questa   lescha   regla   la   furma   giuridica,   las   incumbensas   e   l'organisaziun   dals servetschs psichiatrics dal Grischun.

Furma giuridica, num e sedia

Art.  2 1 Sut la designaziun «Servetschs psichiatrics dal Grischun» exista in institut autonom dal dretg public chantunal cun sedia a Cuira.

Incumbensa

Art.  3 1 Ils   servetschs   psichiatrics   dal   Grischun   garanteschan   a   persunas   creschidas,   a giuvenils ed ad uffants dal Grischun – en moda staziunara e cumplementarmain ambulanta – in provediment psichiatric segir, efficazi, confurm al temp ed effizient che sa referescha al pazient e che porscha a tuts las medemas schanzas d'access a las prestaziuns. * 2 Per far quai mainan els clinicas psichiatricas, ina scola da clinica, plazzas d'abitar, da lavur e da structuras dal di protegidas per umans cun impediments psichics e prestan il servetsch consiliar per ils ospitals publics en il Grischun. *

1) PCG 2012/2013, 250 2) DG 110.100 3) pagina 535 * tabellas da las modificaziuns a la fin dal relasch

1

500.900

3 Els   porschan   plazzas   da   scolaziun   e   da   furmaziun   supplementara   per   medias assistentas e per medis assistents, per professiuns dal sectur da la sanadad e da la tgira da persunas malsaunas, per autras professiuns dals fatgs da sanadad sco er per professiuns da la pedagogia sociala.

4 Als   servetschs   psichiatrics   dal   Grischun   pon   vegnir   surdadas   ulteriuras incumbensas.

5 La regenza fixescha en enclegientscha cun ils servetschs psichiatrics dal Grischun las finamiras dal proprietari.

Libertad d'interpresa

Art.  4 1 Ils   servetschs   psichiatrics   dal   Grischun   èn   libers   en   lur   activitad   d'interpresa, uschenavant che quai po vegnir accordà cun lur incumbensa e cun las finamiras dal proprietari.

2 Els pon en spezial:

a)

b)

prestar servetschs per terzas persunas;

collavurar cun auters furniturs da prestaziuns e manar interpresas da servetsch cuminaivlas;

sa participar ad autras interpresas cun il consentiment da la regenza.

c)

Responsabladad

Art.  5 1 Il   chantun   na   stat   betg   bun   per   las   obligaziuns   dals   servetschs   psichiatrics   dal Grischun.

2. Organisaziun

Organisaziun, gestiun e contabilitad

Art.  6 1 Ils servetschs psichiatrics dal Grischun èn autonoms en lur organisaziun ed en lur gestiun.

2 La   contabilitad   sa   drizza   tenor   las   prescripziuns   da   la   legislaziun   davart l'assicuranza   da   malsauns,   davart   la   tgira   da   persunas   malsaunas   e   davart l'integraziun da persunas cun impediments.

Surveglianza

Art.  7 1 En spezial è la regenza cumpetenta per:

a)

la   tscherna   da   las   commembras   e   dals   commembers   dal   cussegl d'administraziun e la designaziun dal presidi e dal vicepresidi;

l'elecziun dal post da revisiun;

l'approvaziun dal rapport annual e dal quint annual;

l'indemnisaziun dal cussegl d'administraziun.

b)

c)

d)

2

2 Il rapport annual ed il quint annual ston vegnir suttamess al cussegl grond per laschar prender enconuschientscha.

500.900

Organs

Art.  8 1 Ils organs dals servetschs psichiatrics dal Grischun èn:

a)

b)

c)

il cussegl d'administraziun;

la direcziun;

il post da revisiun.

Cussegl d'administraziun

Art.  9 1 Il cussegl d'administraziun sa cumpona da 5 fin 7 commembras e commembers.

2 El s'occupa spezialmain da las suandantas fatschentas:

a)

b)

direcziun strategica dals servetschs psichiatrics dal Grischun;

tscherna e relaschada sco er fixaziun da l'indemnisaziun da la direcziun e da las manadras e dals manaders da las unitads da l'interpresa;

surveglianza da la direcziun;

approvaziun dal preventiv e deliberaziun dal rapport annual e dal quint annual per mauns da la regenza;

relasch da disposiziuns cumplementaras tar la lescha dal persunal;

relasch   da   disposiziuns   davart   l'organisaziun   e   davart   la   gestiun   dals servetschs psichiatrics dal Grischun;

relasch da disposiziuns cumplementaras tar l'ordinaziun tar la lescha davart ils servetschs psichiatrics dal Grischun.

c)

d)

e)

f)

g)

Direcziun

Art.  10 1 La   gestiun   operativa   dals   servetschs   psichiatrics   dal   Grischun   e   sia represchentaziun envers terzas persunas è chaussa da la direcziun.

2 Ella è responsabla per tut las fatschentas che n'èn betg vegnidas surdadas ad in auter organ.

Post da revisiun

Art.  11 1 Il   post   da   revisiun   controllescha,   sche   la   contabilitad   ed   il   quint   annual correspundan   a   las   pretensiuns   legalas,   e   suttametta   in   rapport   al   cussegl d'administraziun ed a la regenza.

3

500.900

3. Decisiuns concernent il dretg da persunal

Contestabladad

Art.  12 1 Cunter   decisiuns   concernent   il   dretg   da   persunal   che   vegnan   prendidas   da   las manadras e dals manaders d'unitads d'interpresa poi vegnir fatg recurs administrativ tar la direcziun.

2 Cunter   decisiuns   concernent   il   dretg   da   persunal   che   vegnan   prendidas   da   la direcziun envers las manadras ed ils manaders d'unitads d'interpresa pon quellas e quels far recurs tar il cussegl d'administraziun.

3 Igl è mo admess da recurrer tar il cussegl d'administraziun cunter decisiuns da la direcziun concernent il dretg da persunal, sch'il recurs tar la Dretgira superiura è exclus. *

4. Finanziaziun

c)

d)

Meds finanzials

Art.  13 1 Ils   meds   finanzials   ch'èn   necessaris   per   ademplir   las   incumbensas   vegnan procurads oravant tut tras:

a)

b)

indemnisaziuns per prestaziuns da servetsch;

contribuziuns   da   las   assicuranzas   da   malsauns   e   dals   chantuns   tenor   la legislaziun   davart   l'assicuranza   da   malsauns   e   davart   la   tgira   da   persunas malsaunas;

contribuziuns dals chantuns e participaziun da las persunas assistidas als custs tenor la legislaziun davart l'integraziun da persunas cun impediments;

contribuziuns   dal   chantun   en   sia   funcziun   sco   purtader   dals   servetschs psichiatrics dal Grischun;

il chapital da dotaziun;

reservas;

l'emprest da daners e da credits;

retgavs or da la facultad;

contribuziuns e donaziuns da terzas persunas.

e)

f)

g)

h)

i)

2 Las contribuziuns tenor l'alinea 1 litera d vegnan calculadas en spezial sin basa dals custs   da   l'utilisaziun   dals   implants   che   n'èn   eventualmain   betg   cuvrids   tras   las indemnisaziuns   concludidas   u   fixadas   per   prestaziuns   staziunaras   ed   ambulantas tenor la legislaziun davart l'assicuranza da malsauns.

Chapital da dotaziun

Art.  14 1 Il chantun dat als servetschs psichiatrics dal Grischun in chapital da dotaziun da maximalmain 10 milliuns francs.

4

500.900

2 Sin dumonda dals servetschs psichiatrics dal Grischun fixescha la regenza l'autezza dal chapital da dotaziun ch'è necessari per ina gestiun economica dals servetschs.

Sch'il chapital da dotaziun vegn reducì, sto vegnir pajà sin l'import da restituziun in supplement che vegn calculà sin basa da l'agen chapital.

3 Il chapital da dotaziun sto vegnir tschainsì confurm al martgà.

Reservas

Art.  15 1 Ils gudogns annuals ston vegnir attribuids a las reservas per cuvrir perditas futuras e duvrads – confurm a l'intent – per il sectur commerzial, en il qual els èn resultads.

5. Relaziuns giuridicas

Dretg applitgabel

Art.  16 1 Las   relaziuns   giuridicas   tranter   ils   servetschs   psichiatrics   dal   Grischun   e   las persunas che fan diever da quels sa drizzan tenor las disposiziuns dal dretg privat.

6. Disposiziuns finalas

Dretg da construcziun

Art.  17 1 Il chantun conceda als servetschs psichiatrics dal Grischun in dretg da construcziun independent   e   permanent   per   ils   bains   immobigliars   da   las   clinicas   psichiatricas Waldhaus e Beverin, dals centers da dimora Montalin e Giuvaulta sco er dals lieus da   lavur   e   d'occupaziun   Cuira   e   Giuvaulta   ch'èn   necessaris   per   ademplir l'incumbensa   ch'els   han   survegnì.   Il   dretg   da   construcziun   vegn   concedì   per   ina durada da 50 onns. El po vegnir prolungà da las partidas contrahentas. Il dretg da construcziun na vegn betg tschainsì.

2 El   surdat   als   servetschs   psichiatrics   tut   ils   edifizis   e   stabiliments   sin   ils   bains immobigliars tenor l'alinea 1 en furma d'in apport en natiralias senza indemnisaziun sco proprietad cundiziunada.

3 Cun in contract cun ils servetschs psichiatrics dal Grischun regla la regenza las cundiziuns   generalas   dal   dretg   da   construcziun   e   da   l'utilisaziun   sco   er   dal mantegniment dals edifizis e dals stabiliments e la participaziun dal chantun ad ina vendita eventuala dals edifizis e dals stabiliments.

Aboliziun dal dretg vertent

Art.  18 1 Cun l'entrada en vigur da questa lescha vegn abolida la lescha davart l'organisaziun dals servetschs psichiatrics chantunals e da las chasas chantunalas da dimora per persunas cun impediments psichics dal chantun Grischun dals 10 da zercladur 2001.

5

500.900

Referendum, entrada en vigur

Art.  19 1 Questa lescha è suttamessa al referendum facultativ4).

2 La regenza fixescha il termin da l'entrada en vigur5) da questa lescha.

4)

Il termin è scadì ils 30 da schaner 2013 senza ch'i saja vegnì fatg in referendum.

5) messa en vigur retroactivamain cun CR dals 11 da favrer 2013 per il 1. da schaner 2013

6

500.900

Tabella da las modificaziuns - tenor conclus

Conclus 23-10-2012 30-08-2017 26-08-2020 14-06-2022

Entrada en vigur 01-01-2013 01-01-2018 01-01-2021 01-01-2025

Element relasch Art. 3 al. 1 Art. 3 al. 2 Art. 12 al. 3

Modificaziun emprima versiun midada midada midada

Publicaziun en la CUL - 2017-050 2020-060 2023-008

7

500.900

Tabella da las modificaziuns - tenor element

Element relasch Art. 3 al. 1 Art. 3 al. 2 Art. 12 al. 3

Conclus 23-10-2012 30-08-2017 26-08-2020 14-06-2022

Entrada en vigur 01-01-2013 01-01-2018 01-01-2021 01-01-2025

Modificaziun emprima versiun midada midada midada

Publicaziun en la CUL - 2017-050 2020-060 2023-008

8